Diari Oficial de la Generalitat Valenciana


Sumari del DOGV 4401, del 18-12-2002 (2002/13491)

Notificació a Alfonso Ortuño Benes. Expedient número ESSANC 149/2002.
---------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13270


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Alfonso Ortuño Benes. Expedient número ESSANC 149/2002. [2002/F13849]
  
De conformitat amb el que ha acordat la Secretaria General, i segons que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Alfonso Ortuño Benes, l'últim domicili conegut del qual és l'avinguda de Novelda, número 8, de la localitat d'Alacant, l'Acord d'Iniciació I-2002/0149, de data 27 de juliol de 2002, dictat en l'expedient sancionador que tramita el Servici d'Espectacles i Establiments Públics:
  
«Vista la denúncia formulada per la Policia Autonòmica d'Alacant i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 6 de febrer de 2002, a les 18.00 hores, es va realitzar una inspecció a l'establiment denominat Bar David, siti a l'avinguda de Novelda, 8, d'Alacant, del qual és titular Alfonso Ortuño Benes, domiciliat al carrer del Pintor Aparicio, 16, esc. 5t 1, d'Alacant, on es va verificar que els dos extintors d'incendis no havien passat la revisió anual preceptiva i es trobaven en una habitació adjunta al local, no exposats al públic.
  
Estos fets poden constituir una infracció qualificada de molt greu, tipificada en l'article 23.c) de la Llei 2/1991. d'Espectacles, Establiments Públics i Activitats Recreatives, la sanció dels quals ve determinada en l'article 26.c) de la citada llei, el qual establix:
  
Les faltes molt greus seran sancionades amb multa en quantia de 6.010,13 a 60.101,21 d'euros, suspensió d'autorització en matèria de locals o recintes, instal·lacions o servicis per un termini no superior a un any, revocació definitiva d'autoritzacions en matèria de locals o recintes, instal·lacions o servicis, baixa de les empreses del registre corresponent amb la prohibició d'organitzar d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, mentre no s'esmenen les deficiències que hagen originat la seua imposició.
  
En el present supòsit es proposa una sanció de 6.160,37 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
Segons que disposa l'article 31 de la citada Llei 2/1991, de la Generalitat Valenciana; articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació de l'expedient sancionador corresponent contra Alfonso Ortuño Benes per presumpta infracció dels articles 23.c) de la Llei 2/1991, amb l'advertiment que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció que procedisca.
  
Igualment, s'acorda nomenar instructora i secretària de l'expedient sancionador Walenka Arévalo Caballero i Mª Ángeles Sebastiá Rodríguez, a les quals els serà notificat en forma este nomenament, i també a l'inculpat, de conformitat amb el que establix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992.
  
Segons que establix l'article 16.1 del Reial Decret 1.398/1993, se li concedix un termini de 15 dies comptats des del sendemà de la notificació del present acord, perquè aportació totes les al·legacions, documents o informacions que estime convenients, amb l'advertiment que si no efectua al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a l'interessat susdit, lliure el present edicte.